આથી આરોપીએ ઢસા સાવરકુંડલા અને અમરેલી શહેરમાં સંખ્યાબંધ ઘરફોડ ચોરીના ગુન્હા કરેલા તે કબુલી લીધા અને ગુન્હાની મોડસ ઓપરેન્ડીકે પધ્ધતિ પણ જણાવી દીધી કે પોતે એવા માણસોને લઈને ગોધરા કે દાહોદથી સવારની બસમાં નિકળતો કે જેમણે આવા વિસ્તારમાં મજુરી કરી હોય વળી બસ પણ સાંજના સમયે આ શહેરોમાં પહોચતી આથી રાત્રીનાં હોટલોમાં વાળુ પાણી કરી પાછા અંધારામાં જ ગામથી દૂર સીમાડે ચાલ્યા જતા મોડી રાત્રે સીનેમા છૂટે અને લોકો વિખરાઈ જાય અને પોલીસ આડી અવળી થાય તુરત જે તે શહેરનાં બારોબારના સોસાયટી વિસ્તારમાં ખાબકીને કામ પતાવીને પાછા અંધારામાં જ સીમમાં જતા રહેતા દિવસ ઉગતા ગામમાં પાછા આવી બસ સ્ટેન્ડમાંથી વતન ચાલ્યા જતા.